text: [{"text_idx": "#000001", "text": "Kommuneqarfik Sermersuumi innuttaasunut sisamanngorneq aggustip 17-ianni ulloq pingaaruteqarpoq. Nuummi, Paamiuni, Ittoqqortoormiini kiisalu taakku nunaqarfiini atualeqqaartoqarmat. Ulloq ukiorpassuarni eqqaamaneqartussaq, kaffillerfiusoq kalaallisoorfiusorlu minnerunngitsumillu ulloq inini atuartitsiffiusuni aqerluusat piiaatillu siullermeertumik atuiffigineqartussaq."}, {"text_idx": "#000002", "text": "Ullumikkut ulloq atuarfinnut Ukaliusamut aammalu Samuel Kleinschmidtimut immikkuullarilluinnartuuvoq, tassa naggammik atualeqqaartitsiffiummata. Ullumikkut atuartut siunissamilu atualersussat ukiup tulliani atuarfimmut nutaamut \u201dAtuarfik Inussummut\u201d illoqarfiup qeqqanut nuuttussaapput."}, {"text_idx": "#000003", "text": "Ulloq atualeqqaarfiusumut atatillugu Kangillinnguit Atuarfiat alakkarparput, tassanilu assilisat ataani takusinnaavatit:"}, {"text_idx": "#000005", "text": "Oqaaseqaatit qujarupparput, oqaaseqaatit sulisumit takuneqarumaarpoq, oqaaseqaalli isertortuummat kiminngaanneernersoq takusinnaanngilarput taamaasilluni akissuteqarfigisinnaanagu."}]